open-index/open-wikipedia-markdown huggingface dataset:
Badam

**Badam** ( pinjaman ) atau nama saintifiknya *Prunus dulcis* (sinonim: *Prunus amygdalus*, atau *Amygdalus communis*) adalah pokok kecil dari Iran dan kawasan serantau Asia Barat; ia ditanam untuk mendapatkan biji benih ia yang dimakan sebagai suatu "kacang". Ia tergolong dalam cabang Prunoideae keluarga Rosaceae serumpun dengan buah persik melalui cabang *Amygdalus* genus *[[Prunus]]*.

## Botani
Ia adalah pokok meluruh kecil, bertumbuh hingga 4–10 m tinggi. Daunnya meruncing dengan panjangnya sehingga 8–13 sm, dengan sisi bergerigi dan lobus tidak rata pada sisi .

Bunganya berwarna putih atau merah jambu pucat, berdiameter 3–5 sm dengan lima kelopak yang dihasilkan sebelum daun ini pada musim bunga.

Buah yang dihasilkan berupa drupa (atau "pepauh") yang kering berkayu seumpama sabut mengandungi endokarp berisi kekeras. Endokarp ini terpisah apabila pepauh ini cukup masak lalu meluruh dari pokok.

## Kegunaan
Kacang badam boleh dimakan terus baik mentah mahupun dipanggang. Ia juga boleh diproseskan lanjut menjadi tepung ramuan utama seberapa pencuci mulut seperti makaron dan marzipan ataupun susu yang boleh diminum bagi mereka yang bermasalah alahan atau cernaan dari meminum susu lembu biasa.

## Rujukan
Suruhanjaya Eropah

**Suruhanjaya Eropah** (bahasa Inggeris: **European Commission**, kependekan **EC**) merupakan badan eksekutif pentadbiran Kesatuan Eropah. Badan ini dianggotai oleh 27 "Pesuruhjaya" yang diketuai oleh seorang Presiden, dan berfungsi seperti kabinet menteri. Suruhanjaya Eropah bertanggungjawab mencadangkan bil perundangan, melaksanakan dasar EU serta mengimplementasikan perjanjian-perjanjian yang termeterai.

Bahasa kerja EC ialah bahasa Inggeris, bahasa Perancis dan bahasa Jerman. EC beribu pejabat di Brussel.

Suruhanjaya Eropah kini atau "Suruhanjaya Barroso" diketuai oleh José Manuel Barroso dari Portugal.

## Pemilihan
Selepas seorang Presiden tamat berkhidmat, seorang Presiden baru akan dicalonkan oleh *European Council* (bukan Majlis Eropah). Calon itu kemudian dipilih secara rasmi oleh Parlimen Eropah. Selepas dipilih, Presiden akan melantik beberapa orang Naib Presiden dan Pesuruhjaya lain. Beliau melantik seorang Pesuruhajaya dari setiap negara ahli EU. Pelantikannya mesti mendapat persetujuan Parlimen Eropah.

## Senarai Presiden

**Petunjuk:** &nbsp; [&nbsp;&nbsp;&nbsp;&nbsp;&nbsp;]&nbsp;Berhaluan kiri - [&nbsp;&nbsp;&nbsp;&nbsp;&nbsp;]&nbsp;Liberal - [&nbsp;&nbsp;&nbsp;&nbsp;&nbsp;]&nbsp;Berhaluan kanan

## Suruhanjaya Barroso
José Luis Rodríguez Zapatero

**José Luis Rodríguez Zapatero**, lahir 4 Ogos 1960 di Valladolid merupakan Perdana Menteri, atau secara rasminya "Presiden Kerajaan" (bahasa Sepanyol: *presidente del Gobierno*) Sepanyol. Parti sosialisnya berjaya memenangi pilihan raya pada 2004 dan sekali lagi pada tahun 2008. 

Sebagai Perdana Menteri, beliau telah mengeluarkan tentera Sepanyol dari Perang Iraq, membenarkan perkahwinan sama jantina, dan memberi amnesti kepada pendatang asing tanpa izin.
Juan Carlos I dari Sepanyol

**Juan Carlos I** (nama penuh *Juan Carlos Alfonso Víctor María de Borbón y Borbón-Dos Sicilias*, diputerakan 5 Januari 1938) merupakan Raja Sepanyol.

Diktator Sepanyol Francisco Franco menamakan Juan Carlos sebagai ketua negara berikutnya pada 1969. Beliau menjadi raja pada 22 November 1975, dua hari selepas kematian Franco, menjadi raja pertama sejak 1931. Tidak lama selepas penabalan, Juan Carlos memperkenalkan pembaharuan yang merungkai rejim Franco dan memulakan peralihan Sepanyol ke demokrasi. Ini membawa kepada penerimaan Perlembagaan Sepanyol 1978 dalam satu pungutan suara, yang mengasaskan sistem raja berperlembagaan di negara itu.

Pada 2 Jun 2014, baginda mengumumkan penurunan takhta baginda untuk diwarisi  kepada puteranya Felipe. Surat cara makzul dijangka berkuatkuasa pada Jun 2014.

## Keputeraan
Baginda diputerakan di Roma, Itali kepada Putera Juan de Borbón dan Puteri María de las Mercedes dari Borbón dan Orleans; kerabat baginda hidup dalam pembuangan selepas Raja Alfonso XIII digulingkan dalam rampasan kuasa mendorong pengisyitharan Republik Sepanyol Kedua.

### Semasa zaman Franco
## Pemerintahan
## Pemakzulan
### Pembuangan diri
Pada 3 Ogos 2020, pihak Istana Zarzuela mengumumkan pernyataan baginda membuang diri dari Sepanyol berikutan tekanan media terhadap urusan perniagaan dengan kerajaan Arab Saudi terhadap pemerolehan landasan kereta api Haramain yang turut disebutkan kepada anakandanya; baginda sudah lama berangkat keluar dari Sepanyol sebaik surat ini mendapat khabar orang ramai.

## Rujukan

## Pautan luar
*Tapak web rasmi Keluarga Diraja Sepanyol

|-

|-
Hospital Selama

**Hospital Selama** merupakan sebuah hospital kerajaan yang terletak di negeri Perak, Malaysia.

## Alamat
Hospital Selama
Jalan Taiping
34100 Selama
Perak
Malaysia
 
## Pautan luar
* Laman Kementerian Kesihatan.
Hospital Seri Manjung

**Hospital Seri Manjung** ialah sebuah hospital kerajaan yang terletak di negeri Perak, Malaysia.

## Sejarah
Pada awalnya Hospital Lumut telah dibina dalam tahun 1928 di atas sebuah bukit berhampiran Pekan Lumut dengan keluasan keseluruhan sebanyak 20 ekar. Namun hanya 4 ekar sahaja digunakan untuk pembinaan bangunan hospital. Pembinaannya pada ketika itu mampu untuk menampung penduduk Manjung seramai 20,536 orang.
Dengan pembangunan pesat Daerah Manjung dan pembinaan Pengkalan Tentera Laut Diraja Malaysia(TLDM), Hospital Lumut tidak mampu lagi untuk menampung jumlah penduduk yang meningkat secara mendadak dari semasa ke semasa. Cadangan untuk membina sebuah hospital baru di daerah manjung telah mula dirancangdi dalam Rancangan Malaysia ke-5 lagi.

Cadangan ini dibuat memandangkan perlunya sebuah hospital baru yang serba lengkap serta dapat menyediakan perkhidmatan kepakaran yang tertentu, bersesuaian dengan pertumbuhan pesat Daerah Manjung bagi menggantikan Hospital Lumut yang agak usang.

Sebuah tapak baru seluas 46.088 ekar di Bandar Baru Seri Manjung telah dipilih menjadi lokasi hospital baru yang diperolehi dengan nilai RM 1 juta. Perlaksanaan projek ini telah dimulakan pada bulan Jun 1992 dengan majlis pecah tanah dan telah tamat pembinaannya pada 30hb November 1994. Pembinaan projek ini berkonsepkan secara *Turnkey*. Jumlah keseluruhan pembiayaan kos pembinaan hospital Seri Manjung ini dengan kelengkapan peralatan telah menelan belanja sebanyak RM73.093 juta.Hospital mula beroperasi pada bulan Mac 1995 dengan pelbagai kemudahan perkhidmatan.

## Rujukan

## Pautan luar
* Laman Kementerian Kesihatan.
Hospital Tapah

**Hospital Tapah** merupakan sebuah hospital kerajaan yang terletak di Perak, Malaysia. Hospital Tapah dilengkapi dengan 120 katil.

## Alamat
Hospital Tapah
Jalan Temoh
35000 Tapah   
No. Telefon : 05-4011333
No. Fax : 05-4010761
 
## Pautan luar
* Laman Kementerian Kesihatan.
Hospital Bentong

**Hospital Bentong** merupakan sebuah hospital kerajaan yang terletak di Pahang, Malaysia.

Hospital Bentong adalah salah sebuah daripada 11 buah hospital di Negeri Pahang. Mula beroperasi pada tahun 1920-an. Daerah Bentong mempunyai populasi lebih kurang 119,000 orang. Jabatan pesakit luar dirasmikan oleh KDYMM Sultan Pahang pada 30 Jun 1966 dan ia berkeluasan 7.8 ekar.

Didirikan di tengah pusat bandar Bentong. Hospital ini telah mencapai pelbagai anugerah dan pencapaian yang gemilang. Antaranya Pemenang Anugerah Kualiti Ketua Setiausaha Negara (AKKSN) Tempat ke-2 Tahun 2005, dicalonkan sebagai Finalist Anugerah Kualiti Perdana Menteri Tahun 2005, calon Finalist Untuk United Nation Public Service Award 2006 serta Finalist Anugerah Inovasi Peringkat Komanwel ( C.A.P.A.M ) Tahun 2006.

Diterajui oleh Dr Vikneswara A/L Soorianarayanan, Hospital Bentong komited dalam memberi perkhidmatan yang terbaik dan berkualiti tinggi kepada semua pelanggan/pesakitnya.  Ia selaras dengan moto Kementerian Kesihatan Malaysia; Kami Sedia Membantu.

## Alamat
Hospital Bentong
28700 Bentong
Pahang 
Malaysia

## Lihat juga
* Hospital Betong, yang terdapat di Sarawak.

## Pautan luar
* Laman Web Hospital Bentong. 
* Laman Kementerian Kesihatan.
Carl XVI Gustaf

**Carl XVI Gustaf** (lahir 30 April 1946) ialah Raja Sweden. Nama penuhnya *Carl Gustaf Folke Hubertus*.**

## Melawat Malaysia
Raja Sweden Raja Carl Gustav menemui Yang di-Pertuan Agong Sultan Mizan Zainal Abidin di Istana Negara pada 3 Oktober 2007.

Raja Gustav adalah Presiden Kehormat Yayasan Pengakap Sedunia manakala Sultan Mizan merupakan Penaung Agung Persekutuan Pengakap Malaysia .Tuanku Mizan telah menganugerahkan bintang tertinggi Persekutuan Pengakap Malaysia iaitu "Semangat Padi Emas" kepada Raja Gustav. Kolonel Profesor Datuk Dr Kamarudin Kachar selaku Ketua Pesuruhjaya Pengakap Negara berkata Sweden dan Malaysia akan membincangkan dana Yayasan Pengakap Sedunia untuk membantu pengakap-pengakap di seluruh dunia. 

## Rujukan

## Pautan luar
Hospital Cameron Highlands

**Hospital Cameron Highlands** atau *Hospital Sultanah Hajjah Kalsom* merupakan sebuah hospital kerajaan yang terletak di Pahang, Malaysia. Hospital ini lebih dikenali sebagai Hospital Sultanah Hajjah Khalsom.

Hospital Sultanah Hajjah Kalsom merupakan pusat kesihatan bagi penduduk di Cameron Highlands yang mula beroperasi sejak 1 Januari 2007. Hospital ini dibina dengan kos sebanyak RM112 juta dan telah dirasmikan oleh Duli Yang Maha Mulia Sultan Pahang, Sultan Haji Ahmad Shah Al-Mustain Billah Ibni Allmarhum Sultan Abu Bakar Riayatuddin Al-Mu’adzam Shah.

Hospital ini dibina bagi menggantikan  kesihatan di Klinik Kesihatan Cameron Highlands yang terletak di tengah-tengah kawasan Pekan Tanah Rata. Hospital Sultanah Hajjah Kalsom menyediakan kemudahan 76 buah katil bagi rakyat di Daerah Cameron Highlands. Ia turut menyediakan perkhidmatan pesakit luar, kemudahan wad, dewan bedah dan perkhidmatan Fisioterapi juga turut disediakan di sini. Terdapat juga rancangan untuk menyediakan kemudahan perkhidmatan Hemodialisis dalam masa yang terdekat.

## Alamat
Hospital Cameron Highlands
39000 Tanah Rata
Pahang, 
Malaysia 

## Pautan luar
* Hospital Sultanah Hajjah Kalsom 
* Laman Kementerian Kesihatan.
Hospital Kuala Lipis

**Hospital Kuala Lipis** merupakan sebuah hospital kerajaan yang terletak di Pahang, Malaysia.

Hospital Kuala Lipis merupakan hospital yang memberi perkhidmatan pada hampir 400,000 penduduk di kawasan Pahang Barat. Ia termasuk penduduk sekitar daerah Kuala Lipis, Raub, Bentong dan Cameron Highlands yang ingin mendapatkan rawatan.

Selain itu, Hospital Kuala Lipis turut dilengkapi dengan per­khidmatan kemudahan pengimbasan tomografi berkomputer (CT Scan) yang bernilai RM3 juta yang memberi manfaat besar kepada pesakit yang datang menerima rawatan.

## Alamat
Hospital Kuala Lipis
27200 Kuala Lipis
Pahang, 
Malaysia 

## Rujukan


## Pautan luar
* Gambar Hospital Kuala Lipis di Peta Google
* Facebook Hospital Kuala Lipis
* Laman Kementerian Kesihatan.
Hospital Pekan

**Hospital Pekan** merupakan sebuah hospital kerajaan yang terletak di bandar diraja Pekan, Pahang, Malaysia.

Hospital Pekan yang asal dibina pada tahun 1936. Terletak ditengah-tengah Bandar Pekan

Hospital Pekan yang baru dibina ditapak seluas 20 ekar menggantikan hospital lama yang telah beroperasi selama 71 tahun, sejak 1936. Hospital pekan  ini terletak 2 KM dari Bandar Pekan. Hospital ini mula beroperasi pada 1 May 2007. Hospital ini mengekalkan 110 buah katil serta memiliki prasarana dan  lanskap yang menarik. Ia juga merupakan salah satu kemudahan perkhidmatan kesihatan yang disediakan oleh Kementerian Kesihatan Malaysia bagi kemudahan penduduk sekitar daerah Pekan dan Rompin

## Alamat
Hospital Pekan
26600 Pekan
Pahang, 
Malaysia 

## Pautan luar
* Laman Kementerian Kesihatan.
Istana Melawati

**Istana Melawati** merupakan istana kedua Yang di-Pertuan Agong Malaysia di Putrajaya selepas Istana Negara. Ia digunakan sebagai istana persinggahan bagi Yang di-Pertuan Agong.

Ia terletak di puncak tertinggi Wilayah Persekutuan Putrajaya, Malaysia. Pada aras ketinggian 125 meter dari paras laut, melalui istana ini hampir keseluruhan wilayah Putrajaya boleh dilihat dengan lebih dekat lagi. Istana Melawati merupakan sebuah istana singgah Yang di-Pertuan Agong Malaysia dan kaum kerabat baginda. Istana Melawati juga turut digunakan untuk tujuan mesyuarat umum, mesyuarat tertutup serta tempat perjumpaan Pemerintah dan ketua-ketua negeri yang dipengerusikan sendiri oleh Yang Di-Pertuan Agong.

Ia merupakan istana moden pertama negara yang menggunakan sepenuhnya nilai adaptasi seni reka tradisional Melayu DiRaja. Salah satu seni bina yang paling menarik yang amat sinonim dengan alam Melayu ialah binaan bumbung perabung lima.

## Sejarah
Istana Melawati terletak di Precint 1, Putrajaya. Pembinaan istana bermula pada 1999 dan disiapkan pada 2002. Ia memiliki konsep resort dan sebagai istana rehat bagi Yang di-Pertuan Agong. Melawati secara harafiah bererti menara kawalan. Nama istana ini diberi oleh Yang di - Pertuan Agong Almarhum Sultan Salahuddin Abdul Aziz Shah dengan nama "Melawati" yang sinonim dengan Selangor. 

## Seni bina
Direka oleh Yang Berhormat Tengku Adnan Tengku Mansor, pemilik Seni Adnan Arkitek, istana ini terdiri daripada empat sayap utama iaitu:
* Sayap DiRaja - Penginapan peribadi
* Dewan Tetamu - Dewan Tetamu Istiadat
* Dewan Makan - Functions
* Blok pentadbiran - Pejabat 
Tiga menara tinggi membentuk struktur jelas di sebelah sisi dan tengah istana. Menara ini mewakili menara pengawal silam yang terdapat di istana Melayu lama.

Bumbung tiga lapis dengan anjung terperinci dan 'buah butong' tembikar (di setiap bucu) memberikan cubaan asli untuk membina semula reka bentuk bumbung Melayu tradisi pantai timur.

Di dalam istana, di tangga utama Dewan Perjumpaan, terdapat Melawati yang diperbuat daripada kayu cengal berbumbungkan keemasan.

## Dalaman
Sayap DiRaja terdiri daripada: 
* Bilik peraduan
* Bilik rehat diraja
* Bilik santapan
* Pejabat Seri Paduka Baginda Yang di-Pertuan Agong 
* Pejabat Seri Paduka Baginda Raja Permaisuri Agong 
* Persiraman diraja (kolam mandi diraja) 
* Dapur diraja
* Rumah tetamu diraja
* Galeri diraja
* Bilik mesyuarat utama
* Balai Rong Seri

## Pautan luar

* Maklumat tentang Istana Melawati
* Buku maklumat pelancongan * Putrajaya Intelligent Garden City* (English) cetakan 2009, edaran percuma Tourism Malaysia, Kementerian Pelancongan Malaysia.
Hospital Raub

**Hospital Raub** merupakan sebuah hospital kerajaan yang terletak di Pahang, Malaysia.

## Alamat
Hospital Raub
Jalan Tengku Abdul Samad
27600 Raub
Pahang, 
Malaysia 

## Pautan luar
* Laman Kementerian Kesihatan.
Kamarudin Kachar

Kolonel Profesor Dato' Seri Dr. **Kamarudin bin Kachar** (1934–20 Disember 2016) merupakan bekas guru yang berkhidmat sebagai Ketua Pesuruhjaya Pengakap Negara ke-8, Ketua Pengarah Biro Tatanegara dan Timbalan Naib Canselor Universiti Putra Malaysia.

## Kehidupan awal dan pendidikan
Beliau telah dilahirkan pada tahun 1934. Beliau juga telah menyambung mengajian di Ijazah Doktor Falsafah (PhD) Pengurusan Pengajian Tinggi dari Universiti New England Australia.

## Kerjaya
Beliau telah memulakan kerjayanya sebaga sebagai guru sekolah rendah. Jawatan-jawatan tertinggi yang beliau pernah menyandang ialah Ketua Pengarah Biro Tatanegara, Pengarah Pendidikan Yayasan Pelajaran Mara, Timbalan Naib Canselor Universiti Pertanian Malaysia, Naib Canselor Pertama Universiti Industri Selangor dan lain-lain lagi.

Sumbangan beliau dalam aktiviti khidmat sosial terserlah terutamanya dalam Pergerakan Pengakap dan perkhidmatan ketenteraan. Beliau merupakan Ketua Pesuruhjaya Pengakap Negara Persekutuan Pengakap Malaysia dan pernah memegang jawatan sebagai Komander Rejimen Askar Wataniah 512 Terengganu.

Jasa dan sumbangan beliau dalam pelbagai bidang melayakkan beliau menerima beberapa anugerah seperti Anugerah Tokoh Guru Cemerlang Negeri Sembilan, Anugerah Cemerlang Alumni University of New England 1995, Anugerah ””Piagam Penghargaan Jasamu Dikenang” 1997 Kementerian Pertahanan Malaysia, Anugerah ”Fellow Emeritus Institut Aminuddin Baki 1999, dan Anugerah Cemerlang Bintang Alumni UPM ”Putra Persada UPM” 2004.

Beliau juga pernah berkhidmat sebagai Pengerusi Eksekutif dan Ketua Konsultan Prished Consultants International Malaysia dan juga merupakan presiden World Malay-Polynesian Organisation.

## Kehidupan peribadi
Profesor Dr. Kamaruddin bergiat aktif dalam pelbagai badan sukarela. Beliau mengahwini isterinya iaitu Datin Che Tom Osman, seorang mantan pengetua, pasangan ini dikurniakan 3 orang anak lelaki dan seorang anak perempuannya.

## Kematian
Pada 20 Disember 2016 jam 7.45 malam, beliau menghembuskan nafas terakhir di Institut Jantung Negara. Jenazah beliau telah dikebumikan di Tanah Perkuburan Islam Kampung Ramal Luar, Kajang.

## Rujukan
Hospital Jengka

**Hospital Jengka** merupakan sebuah hospital kerajaan yang terletak di Bandar Jengka, Pahang, Malaysia.

Hospital Jengka memiliki 70 buah katil bagi merawat pesakil di wad. 

Hospital Jengka juga merupakan salah sebuah hospital mesra bayi. 

Laman Web : http://www.hjengka.moh.gov.my 
No telefon: 09-4662333
No faks   : 09-4663215

## Rujukan
  

## Pautan luar
* Laman Kementerian Kesihatan.
Peguam

**Peguam** atau **pengacara** ialah orang yang mengamalkan undang-undang, sebagai peguam bela, peguam undang-undang, bar undang-undang, kanonis, peguam kanon, notari undang-undang sivil, peguam, kaunselor, peguam cara, eksekutif undang-undang, atau penjawat awam yang mempersiapkan, menafsirkan dan menerapkan undang-undang, tetapi tidak sebagai setiausaha eksekutif paralegal atau piagam.  Bekerja sebagai peguam melibatkan penerapan praktikal teori dan pengetahuan undang-undang abstrak untuk menyelesaikan masalah individu tertentu, atau untuk memajukan kepentingan mereka yang mengupah peguam untuk melakukan perkhidmatan undang-undang. Peranan peguam sangat berbeza di antara bidang kuasa undang-undang yang berbeza.

## Istilah
*Peguam* lebih digunakan di Malaysia dan Singapura manakala *pengacara* lebih digunakan di Indonesia.

Fungsi peguam berbeza mengikut tempat, dan oleh itu cuma dapat dihuraikan di sini secara umum. Berikut merupakan takrifan istilah "peguam" yang digunakan di beberapa tempat.
* Amerika Syarikat: wakil undang-undang yang mempraktikkan guaman.
* Australia: kedua-dua *barister* dan peguam cara.
* Kanada: individu yang berlesen untuk mempraktikkan guaman.
* United Kingdom: agak umum, boleh merujuk kepada pengamal guaman seperti *barister*, peguam cara, peguam pindah hak ataupun tidak seperti hakim.

## Rujukan

## Pautan luar
Dara Manisku

**Dara Manisku** merupakan sebuah drama lipur lara Indonesia. Drama ini mendapat sambutan yang begitu meggalakkan sehingga ia turut diterbitkan sebagai Novel yang ditulis oleh Miranda dan diterbitkan penerbit buku Gagas Media. Menurut Rudy Gunawan, pimpinan Gagas Media, idea penerbitan novel ini timbul memandangkan drama yang dibintangi oleh artis Revalina S. Temat dan Bertrand Antolin itu, mendapat rating yang bagus.

Cerita tentang Dara seorang wanita cantik, anak dari orang kaya di Jakarta yang bertekad untuk balas dendam dengan peran yang dimainkan oleh Bertrand Antolin bersama Roy Martin, Andrew White, Dude Harlino etc.

Reva disini menyamar sebagai seorang pembantu di rumah Bertrand dengan nama Dara, sementara Bertrand dan Andrew yang berperan sebagai playboy metropolitan mencuba memperebutkan hati Reva yang anak orang kaya. Bertrand tidak sadar bahwa pembantunya yang bernama Dara sebenarnya adalah orang yang sama dengan Reva. Lama-lama hati Bertrand terpaut oleh Dara, tapi datang tante Reva yang diperankan oleh Meriam Belina, yang memendam dendam pada guru playboy Bertrand yang diperankan oleh Roy Martin dan guru playboy Andrew. Reva dididik tantenya untuk mempermainkan Bertrand dan Andrew agar saling bertengkar memperebutkan dirinya supaya tantenya bisa membalas dendam pada guru Andrew dan Bertrand, tapi hati Dara lama kelamaan terpaut oleh Bertrand dan tak sanggup untuk meneruskan rencana pembalasan dendam tantenya. Tante Reva tidak tinggal diam dan bermaksud menggantikan Reva dengan saudara kembarnya yang jahat yang baru balik dari U.S.

Cerita mulai membosankan dan alurnya terus dipanjangkan sampai tidak ada yang tahu bagaimana ending serial ini.....

Soundtrack drama ini dibawakan oleh Chrisye denga judul yang sama "Dara manisku".

## Rujukan


## Pautan luar
Erik Prince

Erik D. Prince lahir pada 6 Jun 1969 di Holland, Michigan , Amerika Syarikat .

Erik Prince ialah tuan punya dan pengasas Blackwater USA merupakan bekas tentera laut SEAL. Bapanya Edgar Prince mati pada 1995 merupakan usahawan seperti membuat lampu car visor dan lain-lain peralatan. Erik Prince menghadiri Akademi Tentera Laut dan lulusan Kolej Hillsdale dan mempunyai hubungan baik dengan Presiden Amerika Syarikat George H.W. Bush di White House. Erik Prince menyumbang $200,000 kepada Jawatankuasa Kebangsaan Parti Republikan sejak 1998. Beliau turut menyokong George H.W. Bush dan Senator Tom Clurn . Beliau juga berkhidmat sebagai lembaga pengarah Kebebasan Kristian Antarabangsa iaitu sebuah kumpulan tidak berasaskan keuntungan untuk mencetak dan menyebarkan kitab Bible dan makanan secara percuma.
Dangun

**Dangun** () atau **Dangun Wanggeom** () ialah tokoh yang dipercayai mengasaskan Gojoseon, kerajaan pertama bangsa Korea tidak sahaja merangkumi Semenanjung Korea tetapi juga Liaoning dan Manchuria pada tahun 2333 SM.

Kedua-dua negara Korea Utara dan Korea Selatan meraikan baginda sebagai pengasas bangsa mereka lagi-lagi yang menganut agama Daejong dalam upacara "Hari Buka Langit" yang jatuh pada 3 Oktober.

## Penceritaan
### Asal-usul
Dangun dipercayai muncul hasil keturunan si tua langit Hwanin (환인/) yang mempunyai seorang putera bernama Hwanung (환웅/ Hanja: 桓雄). Hwanung beringin mahu turun hidup di lembah gunung bumi, maka Hwanin membenarkannya membawakan 3,000 pengikutnya turun di Gunung Baekdu. Di sanalah Hwanung menubuhkan suatu "kota dewata" (신시/ Hanja: 神市) didatangkan umat manusia di mana mereka diajarkan segala ilmu bekerja, bertukang, bertani dan berubat darinya.

Seekor harimau dan seekor beruang yang mengetahui kehebatan Hwanung mula berjumpa dengan Hwanung memohon agar ditukarkan menjadi manusia. Hwanung mengurniakan kepada kedua-dua mereka 20 ulas bawang putih dan segenggam ''ssuk'' untuk dimakan sambil berkurung luar matahari selama 100 hari; kedua-dua mereka menerima cabaran ini, tetapi sang harimau mengalah selepas 20 hari manakala sang beruang menjelma menjadi seorang wanita bernama Ungnyeo (웅녀/ Hanja: ) - harimau dan beruang ini dipercayai mengias kepada dua puak utama yang cuba meraih sokongan putera itu.

Ungnyeo bersedih kerana tiada pasangan, maka dia membuat sembahan di bawah suatu pokok betula suci () agar diberikan seorang anak. Hwanung yang terkesan dengan perubatannya berasa kasihan lalu beristeri dengan Ungnyeo, anak merekalah yang lahir menjadi Dangun Wanggeom.

### Pemerintahan
Selepas Dangun menjadi raja, baginda membina suatu kota berkubu Asadal dipercayai berdekatan Pyongyang sambil kerajaannya diberi nama Joseon (조선, Hanja: 朝鮮)— kerajaan purba itu kini dinamakan sebagai ''Go''joseon (고조선, Hanja: 古朝鮮, "Joseon Lama") agar dibezakan dengan kerajaan Joseon (조선, Hanja: 朝鮮) yang tertubuh berkurun-kurun kemudian. Baginda kemudiannya memindahkan kotanya ke Gunung Paegak atau Gunung Gunghol.

## Lihat juga
* Gojoseon
* Sejarah Korea

## Rujukan

## Pautan luar
* The Legend of Tan-Gun
* Myth of Korea: Tangun
* Korean Myths and Tales 
* The T'angun Legend
* Korean Tales in French
Nasi Hayashi

adalah makanan Jepun berupa nasi putih yang dihidangkan dengan kuah pekat daging lembu. Bahan berupa bawang bombay yang ditumis dengan mentega hingga wangi. Daging dimasak hingga empuk di dalam sos demiglace dan sering dicampur sos tomato. Wain anggur merah sering ditambah agar aroma masakan menjadi harum.

Nasi Hayashi merupakan salah satu contoh makanan Jepun yang berasal dari Barat. Di Osaka dan Kobe, makanan ini dikenal juga sebagai **nasi Haishi**. Nasi hayashi merupakan menu popular di restoran keluarga yang menyediakan pelbagai masakan untuk anggota keluarga. Nasi hayashi juga boleh dibuat dengan kuah yang berasal dari bahan dari kotak.

Daging lembu selalu digunakan untuk membuat nasi hayashi. apabila daging babi yang digunakan, masakan ini disebut **Pork Hayashi**. Sayuran seperti cendawan butang atau cendawan shimeji turut ditambah ke dalam masakan daging.

## Asal-usul
Ada pelbagai versi tentang asal-usul nasi hayashi. Menurut salah satu cerita yang sering dikutip, ilham masakan ini berasal dari pengusaha kilang Maruzen, Yūteki Hayashi. Menurut cerita lain, tukang masak bernama Hayashi di restoran Ueno Seiyoken sering menyediakan nasi hayashi untuk pekerja dapur dan pelayan ketika waktu makan. Kemungkinan lain, istilah "hayashi" berasal daripada sebutan orang Jepun sewaktu menyebut menu "hashed beef with rice".

Buku sejarah seratus tahun Maruzen (*Maruzen Hyakunen-shi*) menjelaskan bahawa pengarahnya, Yūteki Hayashi sering menghidangkan nasi dengan kuah pekat dari bermacam-macam sayuran yang digaul untuk para tetamu. Masakan tersebut disebut para tamu sebagai nasi Hayashi. Setelah itu, pelbagai restoran mengikut cara menghidangkan nasi hayashi. Buku yang sama menjelaskan bahawa ketika zaman Meiji, sudah wujud restoran ala Barat yang terkenal dengan hidangan nasi bersama hash beef. Rumah makan tersebut bernama Mikawa-ya di Kandasakuma-chō, Tokyo. Walaupun begitu, Maruzen tetap mendakwa Yūteki Hayashi sebagai pencipta nasi hayashi, dan masih terus menjual produk sos nasi hayashi dalam tin.

## Pautan luar
* Resepi nasi hayashi dan sos demiglace 
*(Indonesia) Masakan pemula
Tumbuhan Alpain

**Tumbuhan Alpain** tumbuh secara semula jadi pada ketinggian 3,500 meter dari atas laut. Kawasan ini jarang terdapat tumbuhan dan diliputi semak samun renek seperti rhododendron, rumput dan orkid.
Cats

***Cats*** adalah persembahan muzikal yang dicipta oleh Andrew Lloyd Webber berdasarkan *Old Possum's Book of Practical Cats* dan puisi-puisi oleh T. S. Eliot. Persembahan ini telah dipentaskan di perlbagai negara dan diterjemahkan kepada lebih 20 bahasa. *Cats* pertama kali dipentaskan di West End, New London Theatre, pada 11 Mei 1981, diarahkan oleh Trevor Nunn. Setelah 8,949 pertunjukan di London, persembahan muzikal ini ditamatkan pada ulang tahunnya ke-21, iaitu 11 Mei 2002, memegang rekod persembahan muzikal yang dipentaskan paling lama hingga rekod ini dipecahkan pada 8 Oktober 2006 oleh *[[Les Misérables (muzikal)|Les Miserables]]*. Pada 1998, Andrew Lloyd Webber menerbitkan filem *[[Cats (filem)|Cats]]*, dibintangi Elaine Paige, Ken Page, Sir John Mills, Michael Gruber, John Partridge, dan lain-lain.

## Pelakon asal

## Senarai lagu
* "The Overture"
* Prologue: "Jellicle Songs for Jellicle Cats"
* "The Naming of Cats"
* "The Invitation to Jellicle Ball"
* "The Old Gumbie Cat"
* "The Rum Tum Tugger"
* "Grizabella, the Glamour Cat"
* "Bustopher Jones"
* "Mungojerrie and Rumpelteazer"
* "Old Deuteronomy"
* "The Jellicle Ball"
* "Grizabella, the Glamour Cat/Memory"
* "The Moments of Happiness"
* Gus: "The Theater Cat"
* "Growltiger's Last Stand"
* Shimbleshanks: "The Railway Cat"
* Macavity: "The Mystery Cat"
* "Mr. Mistoffelees"
* "Memory"
* "The Journey to the Heaviside Layer"
* "The Ad-Dressing of the Cats"

## Pautan luar
* Cats (filmed version) at Internet Movie Database
* The Official Site for the Cats UK Tour
* The Really Useful Group
Tumbuhan Hampir Alpain

**Tumbuhan hampir alpain** terletak pada ketinggian 2 900 meter hingga 3 500 meter. Ia merupakan hutan campuran jenis pokok kerdil dan rumput. Hutan ini mengandungi pokok renek konifer, rumput jenis Low's Buttercup, Bornean eyebright, red sanicle dan periuk kera.
Hutan Montane atas

**Hutan Montane atas** terletak pada ketinggian 1,800 meter hingga 2,900 meter. Bukit Fraser dan Tanah Tinggi Cameron mempunyai hutan jenis ini yang ditumbuhi pokok-pokok daun tirus konifer seperti pokok pain, sprus dan Gelam Gunung. Terdapat juga rafflesia, periuk kera dan pokok rhododendron. Suhu yang lebih rendah dan tiupan angin yang kencang telah menyebabkan kebanyakan pokok hanya serendah 1.5 meter hingga 18 meter. Hutan ini hanya mempunyai satu lapisan sahaja. Tumbuhan yang hidup secara epifit seperti liken dan lumut tumbuh di dahan-dahan pokok. Lantai hutan ini yang lembap adalah kerana ditumbuhi oleh lumut.

Ciri-Ciri Hutan Montane Atas

Hutan montane atas 
Ketinggian: 1 800 m-2 900 m

Terdapat pokok-pokok daun tirus dan kebanyakan pokok adalah rendah

Ketinggian pokok di antara 1.5 meter hingga 18 meter

Hanya terdapat satu lapisan hutan sahaja

Lantai hutan yang lembap dan ditumbuhi lumut

Jenis tumbuhan: pain, sprus, gelam gunung, tumbuh-tumbuhan epifit seperti liken dan lumut, bunga rafflesia, periuk kera dan pokok rhododendron
Hutan Montane bawah

**Hutan Montane bawah** terletak pada ketinggian 1,200 meter hingga 1,800 meter yang terdapat hutan daun luruh. Hutan ini ditumbuhi pokok oak dan dafnah yang setinggi 15 meter hingga 33 meter. Hutan ini mempunyai banyak tumbuhan jenis epifit seperti orkid, paku-pakis dan paku langsuyar.
Castella

**Castella** atau  adalah kuih jenis kek dari Jepun, berbentuk segi empat panjang yang diperbuat daripada gula, telur, tepung gandum, dan mizuame (gula cair dari pati). Castella terkenal sebagai kuih khas Nagasaki, walaupun kemungkinan besar berasal dari Sepanyol, dan dibawa ke Jepun oleh mubaligh Portugis pada abad ke-16.

Nama "Castella" berasal dari bahasa Portugis *pão de Castella* (roti dari daerah Castilla). Castella pada umumnya dijual dalam bungkusan kotak berbentuk segi empat panjang, dan disebut castella batang (*sao castella*). Selain itu, **baby castella** (castella berukuran mini dengan bentuk berbagai watak anime yang popular) banyak dijual di kaki lima ketika matsuri.

## Sejarah
Mubaligh Portugis kononnya memperkenalkan castella kepada orang Jepun di Nagasaki pada akhir zaman Muromachi. Castella hanya dibuat dari telur ayam, tepung gandum dan gula. Bahan asas yang sederhana dan tidak menggunakan produk tenusu (mentega) menjadikan salah satu alasan castella terus disukai di Jepun hingga kini. Pada waktu itu, oven untuk memanggang castella belum wujud, sehingga teknik pembuatan alat pemanggang yang disebut *tembi* terus berkembang hingga ke zaman Edo.

Salah satu contoh castella yang tidak dipanggang dengan oven, melainkan api arang kayu dari atas dan bawah adalah castella yang dijual di Iwamura-chō, Ena, Gifu. Adonannya tidak menggunakan mizuame, dan loyangnya berbentuk segi empat panjang seperti castella moden.

Dari pusat pembuatan kuih di Edo dan Osaka, castella mula dikenali di seluruh Jepun, dan teknik pembuatan oven juga semakin berkembang. Di pertengahan zaman Edo, bentuk dan rasa castella dari Nagasaki sudah mirip dengan castella dari Nagasaki yang ada kini. Ciri khas castella dari Nagasaki adalah adunan yang menggunakan mizuame. Penggunaan mizuame untuk castella Nagasaki dimulakan sejak zaman Meiji dan terus bertahan hingga sekarang.

Resepi kuih castella mulai diletakkan dalam buku resep kuih dan masakan sejak zaman Edo, dan sering digunakan sebagai kuih pada upacara minum teh. Bahan asas yang bernutrien tinggi (telur, tepung gandum, dan gula) membuat castella dipercayai sebagai makanan berkhasiat yang mampu melawan penyakit seperti tuberkulosa. Kepercayaan ini membuatkan castella dihasilkan secara besar-besaran di pelbagai daerah di Jepun. Walaupun begitu, castella buatan rumah terus bertahan di Nagasaki hingga sekarang.

## Jenis
* Castella Nagasaki
:Adunan menggunakan mizuame dan permukaan kuih di bawah mempunyai pengumpulan gula. Kuih dipanggang dalam loyang besar berbentuk segi empat. Setelah masak, kuih dipotong menjadi bentuk panjang. Selain rasa asli, castella Nagasaki memiliki rasa lain, seperti rasa susu, teh hijau, coklat, dan keju.
* Castella Tokyo (*kama castella*)
:Kuih tidak menggunakan mizuame, dan keempat-empat sisi permukaan kuih berwarna coklat tua kerana masing-masing dipanggang dalam loyang yang terpisah.

## Pautan luar
*  Video pembuatan castella Laman web castella Fukusaya, Nagasaki
*  Laman web castella Shooken, Nagasaki
*  Laman web castella Nagasakido, Osaka
Unggun api

**Unggun api** ialah unggunan api di ruang luar yang dinyalakan dengan kayu bakar, potongan kayu, atau dahan, ranting, jerami, atau daun-daun kering. Orang yang berkhemah, berkelah atau peminat kegiatan dalam hutan sering membuat unggun api sewaktu berkhemah atau melakukan kegiatan secara terbuka.

Unggunan api dinyalakan untuk melindungi diri daripada binatang buas, memanaskan badan, isyarat bahaya, upacara keagamaan atau perayaan, atau sebagai perapian untuk memasak makanan. Sewaktu berkhemah, orang sering berkumpul di sekitar unggun api untuk menyanyi, menari, atau bermain. Bahan makanan seperti ubi keledek, ubi kayu, atau jagung sering dimasak dengan cara dibakar dengan api unggun. Makanan juga boleh ditusuk dengan ranting kayu atau tongkat besi sebelum dipanggang. Alat masak seperti cerek dan periuk juga boleh digunakan di atas perapian dengan bantuan tungku dari batu atau kayu.

Potongan kayu atau ranting disusun ke atas dengan memberi ruang antara susunan kayu agar api cukup mendapat oksigen, dan api unggun boleh menyala hingga kayu habis dibakar. Angin kencang, kabut, kayu yang basah, udara yang sangat lembab, dan lokasi yang kekurangan oksigen merupakan penyebab api unggun sukar menyala.

## Bahaya kebakaran
Api unggun yang menyala secara tidak terkawal boleh menyebabkan kebakaran hutan atau gambut. Percikan bara api yang dibawa angin boleh menjadi salah satu penyebab kebakaran. Daun kering di permukaan tanah dan semak-semak yang turut terbakar menjadikan api cepat menjalar.

Bahaya kebakaran dapat dihindari dengan membuat api unggun di tempat terbuka yang jauh dari pokok-pokok, semak-semak, atau benda-benda yang mudah terbakar. Lokasi sekitar api unggun harus bebas dari rumput, daun, atau ranting kering yang mudah terbakar. Api unggun sebaiknya tidak dinyalakan di atas tanah yang di bawahnya terdapat akar-akar pohon atau gambut untuk menghindari kebakaran di bawah tanah yang tidak kelihatan. Kebakaran dapat dicegah dengan menutup bahagian bawah unggun dengan tanah atau pasir sebelum menyusun kayu atau ranting untuk api. Selain itu, air dan tanah perlu disediakan secukupnya untuk memadamkan api tersebut. Walaupun sudah dipadamkan, api harus betul-betul dipastikan sudah padam dengan menyiram air dan dikambus dengan tanah atau pasir.

## Amalan antarabangsa
Dalam bahasa Inggeris, unggun api yang dibuat sewaktu berkhemah disebut *campfire*, sedangkan unggunan yang lebih besar disebut *bonfire*. Istilah *bonfire* digunakan untuk api yang dinyalakan untuk upacara keagamaan atau perayaan. Asal-usul kata *bonfire* ialah tradisi orang Celt yang membakar tulang-tulang haiwan yang disebut *bone fire* (api tulang) untuk mengusir roh jahat. Setiap bulan November di Great Britain dilangsungkan perayaan unggun api dipanggil Malam Guy Fawkes. Di Ireland Utara, Pertempuran Boyne 12 Julai 1690 diperingati dengan menyalakan api unggun.

## Pautan luar

*Teknik Membuat Api Buletin Wanadri
Hospital Sultan Hj Ahmad Shah

**Hospital Sultan Hj Ahmad Shah** merupakan sebuah hospital kerajaan yang terletak di Pahang, Malaysia.

## Alamat
Hospital Sultan Hj Ahmad Shah
Jalan Maran
28000 Temerloh
Pahang Darul Makmur, 
Malaysia 

## Pautan luar
* Laman WEB Hospital Sultan Hj Ahmad Shah.
* Laman Kementerian Kesihatan.
Hospital Jelebu

**Hospital Jelebu** merupakan sebuah hospital kerajaan yang terletak di bandar Kuala Klawang, Jelebu, Negeri Sembilan, Malaysia. Hospital ini mempunyai beberapa blok bangunan termasuk asrama jururawat.

Hospital ini terletak 1 km dari bandar Kuala Klawang menuju ke arah pekan Titi  dan 40 km dari Jabatan Kesihatan Negeri, Negeri Sembilan di Seremban. 

Hospital Jelebu mula beroperasi sejak tahun 1894 dan dikenali sebagai **Sonatorium Tuberkulosis**. Pada tahun 1971 telah dirasmikan oleh Menteri Kesihatan dan menjadikan Hospital Jelebu sebagai Hospital Daerah Tanpa Pakar dengan mempunyai 76 katil dan hanya mempunyai wad kelas  2 dan wad kelas 3 sahaja. Perkhidmatan Doktor Pakar  hadir atas lawatan dari Hospital Tuanku Ja'afar Seremban.

Sejak April 2016 melalui konsep Hospital Kluster, kualiti perkhidmatan kepakaran di Hospital Jelebu dipertingkatkan demi memastikan masyarakat daerah Jelebu berpeluang menerima rawatan setanding dengan penduduk di bandar lain di Negeri Sembilan. 

Pada 2021, hospital ini telah menjadi hospital hibrid iaitu merawat pesakit bukan COVID-19 dan pesakit COVID-19 yang berfungsi bagi menampung bilangan pesakit COVID-19 di Hospital Tuanku Jaafar Seremban dan Hospital Tampin yang hampir mencapai tahap maksimum. 

## Pautan luar
* Laman Web Hospital Jelebu. 
* Laman Kementerian Kesihatan.

## Rujukan
Hospital Port Dickson

**Hospital Port Dickson** merupakan sebuah hospital kerajaan yang terletak di Negeri Sembilan, Malaysia.

## Sejarah
Hospital Port Dickson pada awalnya adalah Hospital Beri-Beri (Sumber Arkib Negara. Hospital lama telah dibina pada tahun 1895. Reka bentuk Hospital Port Dickson adalah berkonsepkan Hospital Nukleus yang pertama di Malaysia pada tahun 1994. Konsep nukleus adalah diambil daripada senibina dari sebuah hospital di United Kingdom. Kos pembinaan hospital ini adalah 40 juta dengan keluasan 55 ekar. Hospital ini terletak 11km dari bandar Port Dickson. Hospital ini juga mempunyai 110 buah katil dengan 5 wad utama. Hospital ini telah mula beroperasi secara rasminya pada 6 Jun 1994. 

## Alamat
Hospital Port Dickson
Km 11, Jalan Pantai
71050 SiRusa
Negeri Sembilan Darul Khusus, 
Malaysia 

## Pautan luar
* Laman Kementerian Kesihatan.

## Rujukan
Hospital Tuanku Ampuan Najihah

**Hospital Tuanku Ampuan Najihah** merupakan sebuah hospital kerajaan yang terletak di Negeri Sembilan, Malaysia.

Hospital Tuanku Ampuan Najihah merupakan hospital kerajaan kedua terbesar di Negeri Sembilan dan terletak di Kuala Pilah.

Hospital Tuanku Ampuan Najihah dilengkapi dengan 314 katil dan merupakan hospital daerah dengan perkhidmatan pakar, pesakit luar dan wad. Selain itu,  Hospital Tuanku Ampuan Najihah juga merupakan hospital mengajar bagi International Medical University (IMU).

## Alamat
Hospital Tuanku Ampuan Najihah
km 3 Jalan Melang,

Jalan Kuala Pilah-Seremban
72000 Kuala Pilah
Negeri Sembilan Darul Khusus, 
Malaysia

## Rujukan
  

## Pautan luar
* Laman Kementerian Kesihatan.
Hospital Tuanku Ja'afar

**Hospital Tuanku Jaafar** atau juga dikenali sebagai *Hospital Seremban* merupakan sebuah hospital kerajaan yang terletak di Negeri Sembilan, Malaysia. Ia merupakan hospital rujukan bagi Negeri Sembilan. 

Hospital Tuanku Jaafar terletak sekitar 80 kilometer selatan Kuala Lumpur. Batu asas Hospital Tuanku Jaafar diletakkan oleh Y.B. Encik Bahaman bin Samsudin, Menteri Kesihatan pada 5 November 1966. Ia diisytiharkan dibuka oleh DYMM Tuanku Ja'afar Al-Haj AL-Marhum Tuanku Abdul Rahman pada 29 Mac 1969. 

Hospital Tuanku Jaafar terdiri daripada bangunan setinggi 8 tingkat dan terletak di Bukit Rasah, Seremban menduduki kawasan seluas 212 ekar. Ia dilengkapi dengan 1143 katil dan 20 pakar kesihatan dan pelbagai khidmat sokongan.

## Alamat
Hospital Tuanku Jaafar
Jalan Rasah
70300 Seremban
Negeri Sembilan Darul Khusus, 
Malaysia 

## Pautan luar
* Lokasi di Peta Google.
* Laman WEB Tuanku Jaafar. 
* Laman Sesawang tidak rasmi Tuanku Jaafar.
* Laman Kementerian Kesihatan.
Britain Besar

**Britain Besar** (bahasa Inggeris: *Great Britain*) adalah sebuah pulau terletak di luar pesisir barat laut benua Eropah dan utara perairan Lautan Atlantik. Ia pulau terbesar sebahagian daripada Kepulauan British dengan keluasannya . Ia pulau yang terbesar di rantau Eropah dan juga pulau kesembilan terbesar di dunia. Bancian tahun 2011 mengirakan pulau ini mempunyai jumlah penduduk kira-kira 61 juta orang, menjadikannya pulau ketiga paling ramai penduduk di dunia, selepas pulau Jawa di Indonesia dan Honshu di Jepun. Pulau Ireland yang terletak di sebelah barat, 1,000 pulau-pulau kecil di sekelilingnya membentuk Kepulauan British.

## Catatan

## Rujukan

### Bibliografi

* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Pautan luar

* Peta interaktif Great Britain 
* Coast – BBC menerokai pantai Great Britain
* The British Isles
* 200 Major Towns and Cities in the British Isles
* Buku Fakta CIA United Kingdom 
* Peta interaktif perjalanan Britain dan Ireland

### Pautan video
* Pathe travelogue, 1960, ''Journey through Britain''
* Pathe newsreel, 1960, ''Know the British'' 
* Pathe newsreel, 1950, Festival of Britain
Islam di Turki

Daerah yang terdiri daripada Turki moden mempunyai tradisi Islam yang lama dan kaya melatar belakang ke zaman permulaan Seljuk dan Empayar Uthmaniyyah. Orang Turki secara kebudayaan dan sejarah ialah umat Islam. Mereka tinggal di daerah yang kebanyakannya Muslim, apabila mereka menetap di Anatolia di bawah nama Islam. Sekitar 99% penduduknya ialah Muslim walaupun tidak pernah ada kajian mengenai ketepatan nisbah ini. Menurut tinjauan Eurobarometer, umat Islam terdiri daripada 94% jumlah penduduk Turki. Bagaimanapun, menurut buku fakta *CIA World*, 99.8% daripada penduduk Turki merupakan Muslim. Ada tiga minoriti masyarakat agama bukan Islam &mdash; umat Kristian Ortodoks Greek, Kristian Orthodoks Armenia, dan Yahudi membentukkan 0.2%; dan penduduk lain ialah Muslim. Kebanyakan umat Islam di Turki ialah pengikut aliran Sunah Waljamaah yang membentuk sekitar 85% dan mazhab bukan Islam kedua terbesar ialah Alevi yang bukan Muslim Syiah, mereka membentuk sekitar 20% penduduk Turki sendiri (15 juta).

## Lihat juga
* Islam mengikut negara

## Rujukan

* Nur Cemaati Links  
* Bein, Amit. *Ottoman Ulema, Turkish Republic: Agents of Change and Guardians of Tradition* (2011) Amazon.com

* Karakas, Cemal (2007): Turkey. Islam and Laicism Between the Interests of State, Politics and Society. Peace Research Institute Frankfurt (PRIF), Germany, PRIF-Report No. 78/2007.

* Yavuz, M. Hakan. *Islamic Political Identity in Turkey* (2003) Amazon.com
Hospital Alor Gajah

**Hospital Alor Gajah** merupakan sebuah hospital kerajaan yang terletak di Alor Gajah, Melaka, Malaysia. Hospital ini mula beroperasi pada tahun 1906. Pada 2012, Hospital Alor Gajah ditukarkan ke bangunan baru di Jalan Paya Datuk.

## Pengenalan
Hospital Alor Gajah yang baru ini dibina di bawah Rancangan Malaysia Kesembilan (RMK-9) dengan kos RM110 juta. Majlis penyerahan projek Hospital Alor Gajah baru kepada KKM, turut dihadiri oleh Ketua Setiausaha KKM, Datuk KamarulZaman Md Isa, Timbalan Ketua Pengarah Kerja Raya (Sektor Bisnes) Kementerian Kerja Raya, Datuk Ir Mohamad Husin; Pengarah Cawangan Kerja Kesihatan, Zahar Atan dan Pengarah Shazalis Construction Utara (M)Sdn.Bhd., Datuk Mohd Ghazali Hashim. Turut hadir, Timbalan Pengarah Kanan, Bahagian Perancangan dan Pembangunan (KKM) Dr. Saudah Mat Akhir; Timbalan Setiausaha Kanan Bahagian Pembangunan KKM dan Timbalan Pengarah Kesihatan Negeri (Perubatan) Jabatan Kesihatan Melaka, Datuk Dr. Dul Hadi Mat Junid serta Pengarah Hospital Alor Gajah Melaka, Dr. Suraidah Karim.

Keputusan membina hospital berkenaan bagi menggantikan hospital sedia ada yang telah uzur malah sudah berusia lebih 100 tahun. Projek pembinaan Hospital Alor Gajah yang baru ini bermula pada 5 September 2008 dengan kapasiti 78 unit katil selain dilengkapi pelbagai kemudahan rawatan seperti dewan bedah, dewan bersalin, unit rawatan kecemasan dan peralatan kemudahan perubatan yang canggih.

Hospital ini juga merupakan satu-satunya hospital dilengkapi pendingin hawa sehingga ke dalam wad wad Kelas 3 termasuk kemudahan kediaman bagi kakitangan hospital itu.

## Pengarah Hospital Alor Gajah
Senarai Pengarah yang pernah berkhidmat di Hospital Alor Gajah

## Alamat
Hospital Alor Gajah
Jalan Paya Datuk
78000 Alor Gajah
Melaka Bandar Bersejarah, 
Malaysia 

## Rujukan
  

## Pautan luar
* Laman sesawang rasmi Hospital Alor Gajah
* Laman Kementerian Kesihatan.
Hospital Jasin

**Hospital Jasin** merupakan sebuah hospital kerajaan yang terletak di Jasin, Melaka, Malaysia. Hospital ini didirikan di atas tanah seluas 34.529 ekar.

Hospital Jasin telah dibina dengan kos pembinaan hospital sebanyak RM 76.235,000.00. Manakala, kos pembelian tanah bagi projek hospital ini berjumlah RM 938, 895.00.

Hospital Jasin mula di bina pada 16 Oktober 2001 dan ia disiapkan pada  20 September 2004. Ia kemudiannya dinaiktaraf dan diserahkan kepada Kementerian Kesihatan Malaysia pada 12 Januari 2005 dan dibuka bagi perkhidmatan pada 1 Mac 2005. Memulakan perkhidmatan in-patient pada 18 Mac 2005, dengan bilangan 76 katil.

## Alamat
Hospital Jasin
77000 Jasin
Melaka Bandar Bersejarah, 
Malaysia 

## Pautan luar
* Hospital Jasin 
* Laman Kementerian Kesihatan.
Hospital Gua Musang

**Hospital Gua Musang** merupakan sebuah hospital kerajaan yang terletak di Kelantan, Malaysia. Ia adalah Hospital Tanpa Pakar dan berada di bawah inisiatif Hospital Kluster Kelantan Selatan bersama Hospital Sultan Ismail Petra, Kuala Krai.

Hospital Gua Musang dibina pada tahun 1986 dan mula beroperasi dengan kapasiti katil sebanyak 34 buah pada 1 April 1987. Pada 20 April 1987, Hospital Gua Musang dirasmikan oleh KDYMM Sultan Ismail Petra Ibni Al-Marhum Sultan Yahya Petra.

Pembinaan bangunan tambahan dan blok baharu Hospital Gua Musang bermula pada tahun 2007 dan ia mula beroperasi pada 1 April 2011. Dengan pertambahan bangunan dan fasiliti, kapasiti katil di Hospital Gua Musang meningkat kepada 90 katil.

## Alamat
Hospital Gua Musang
Bandar Baru
18300 Gua Musang
Kelantan Darul Naim
Malaysia 

## Pautan luar
* Laman Kementerian Kesihatan.
Hospital Kuala Krai

**Hospital Kuala Krai** merupakan sebuah hospital kerajaan yang terletak di Kuala Krai, Kelantan, Malaysia. Hospital Kuala Krai (HKK) telah dibina sejak 1917 di bawah pemerintahan British, dan merupakan hospital tertua di Kelantan.

Hospital Kuala Krai terletak di atas bukit di pinggir Kuala Krai dan terletak sekitar 70 km dari Kota Bharu. Hospital ini mampu menempatkan 150 katil.

Pada 2018, Hospital Kuala Krai yang baru dibina pada tapak seluas 40 hektar di Pahi, dengan kos pembinaan bernilai RM300 juta.  Ia kini mampu menempatkan sejumlah 268 katil.

Hospital Kuala Krai kini dilengkapi dengan kemudahan bertaraf antarabangsa lengkap dengan lapan dewan bedah, beberapa klinik pakar, laluan berjoging, padang bola dan auditorium. Terdapat sebanyak 2,700 penjawatan baharu di hospital ini, berbanding 900 penjawatan di hospital lama, dan diharap untuk menjadi pemangkin kepada pembangunan daerah Kuala Krai.

## Alamat
Hospital Kuala Krai
Jalan Kota Bharu
18000 Kuala Krai
Kelantan Darul Naim
Malaysia 

## Rujukan


## Pautan luar
* Laman Kementerian Kesihatan.
Hospital Pasir Mas

**Hospital Pasir Mas** merupakan sebuah hospital kerajaan yang terletak di Kelantan, Malaysia. Ia terletak sekitar 5 km dari bandar Pasir Mas, dengan keluasan kawasan seluas 43.3 ekar. 

Hospital Pasir Mas mula dibina pada tahun 1981 dan dibuka bagi perkhidmat pada 15 September 1985. Hospital Pasir Mas telah dirasmikan oleh Duli Yang Maha Mulia Al-Sultan Kelantan, Tuanku Ismail Petra Ibni Almarhum Sultan Yahya Petra pada 3 Mei 1986 bersamaan dengan 24 Syaaban 1406 Hijrah.  

Sebelum pembukaan Hospital, penduduk yang memerlukan rawatan, bertumpu di Klinik Kesihatan yang terletak di Pekan Pasir Mas. Manakala rawatan pesakit Dalam pula bertumpu ke Hospital Besar Kota Bharu. 

Hospital Pasir Mas terletak di Kampung Lati, 5 km di atas tapak tapak seluas 43.3 ekar.  Hospital ini dihubungkan dengan dua jalan raya utama iaitu jalan Pasir Mas – Tanah Merah dan jalan Pasir Mas – Rantau Panjang. 

Hospital ini telah mendapat pengiktirafan MS-ISO 9002 - 1994 pada tahun 2002 sehingga Disember 2003.  Hospital ini telah mencapai piawaian yang ditetapkan bagi 18 QAP indicator.  Manakala hanya 1 indicator (NIA) tidak mencapai piawaian, iaitu purata masa tinggal pesakit. 

Hospital Pasir Mas bukanlah hospital pakar tetapi menawarkan perkhidmatan pakar dengan bantuan dari Hospital Kota Bharu dan Hospital Universiti Sains, Kubang Kerian sebanyak lapan kali sebulan.

## Alamat
Hospital Pasir Mas
Jalan Meranti
17000 Pasir Mas
Kelantan Darul Naim
Malaysia 

## Pautan luar
* Laman WEB Hospital Pasir Mas.